**เวสเติร์นซิตีเกต** (อังกฤษ: Western City Gate; เซอร์เบีย: Западна капија Београда, อักษรโรมัน: *Zapadna kapija Beograda*) หรือ **เกเนกซ์ทาวเวอร์** (เซอร์เบีย: Кула Генекс, อักษรโรมัน: *Kula Geneks*; Genex Tower) เป็นตึกระฟ้าความสูง 36 ชั้น ตั้งอยู่ในบล็อก 33 ตามระบบผังเมืองใหม่ เบลเกรด ประเทศเซอร์เบีย ผลงานออกแบบในปี 1977 โดยมีฮัยโล มีโตรวิช มีสถาปัตยกรรมแบบบรูทัลลิสต์ อาคารประกอบด้วยอาคารย่อยสองอาคารที่เชื่อมกันและภัตตาคารหมุนบนยอด อาคารมีความสูง 117 m (384 ft) หรือ 135–140 m (443–459 ft)) หากรวมภัตตาคารบนยอด ถือเป็นตึกระฟ้าที่สูงสุดในเบลเกรดเป็นอันดับสองรองจากอุชเชทาวเวอร์

อาคารหนึ่งในสองหลังเป็นของเกเนกซ์กรุ๊ป (Genex Group) ซึ่งเป็นวิสาหกิจของรัฐบาล แต่ปัจจุบันย้ายออกไปแล้ว ส่วนอาคารอีกหลังเป็นอาคารที่อยู่อาศัยซึ่งปัจจุบันยังคงมีผู้อยู่อาศัยอยู่ ภัตตาคารหมุนบนยอดไม่เคยหมุนสักครั้งนับตั้งแต่เปิดให้บริการเนื่องจากปัญหาทางวิศวกรรม

ในปี 2021 อาคารได้รับการขึ้นทะเบียนเป็นอนุสรณ์ทางวัฒนธรรม ในฐานะอนุสรณ์สำคัญของเบลเกรดยุคใหม่

ที่ตั้ง
-------

อาคารตั้งอยู่ในเขตเทศบาลเบลเกรดใหม่ เลขที่ 41-43 ถนน *Narodnih heroja* ทางตะวันตกของอาคารคือย่านสตูเดนสกีกราด และ โตชิน บูนาร์ ส่วนทางเหนือเป็นย่านโฟนตานา อาคารตั้งอยู่ในบล็อก 33 ตามระบบนับเลขบล็อกที่ดินในเบลเกรดใหม่

ประวัติศาสตร์
-------------

ในช่วงปลายทศวรรษ 1960s สถาปนิก มิฮัยโล มีโตรวิช Mihajlo Mitrović [sr] ได้รับมอบหมายให้ออกแบบดูแลโครงการขนาด 12 ชั้น และอาคารที่ทำการหลักของชุมชนท้องถิ่นที่ซุตเยสกา (Sutjeska) ซี่งเป็นหน่วยงานระดับตำบล โดยที่โครงการจะตั้งอยู่บนถนน *Narodnih heroja* มีโตรวิชเสนอให้เชื่อมอาคารทั้งสองเข้าด้วยกันและเสนอให้สร้างอาคารที่สูงกว่าที่ได้รับมอบหมายมาก ๆ เพื่อที่จะให้อาคารนี้เป็นสัญลักษณ์ที่จดจำได้ของเมืองหลวงเบลเกรด ภายหลังถึงแม้จะมีการต่อต้านคัดค้านอย่างหนัก แต่มีโตรวิชก็ยังคงยืนยันในแนวคิดของตน รวมถึงอธิบายรายละเอียดเกี่ยวกับโครงการต่อหน้าคณะกรรมการจำนวนมาก ท้ายที่สุดเขาจึงได้รับอนุมัติให้สร้างอาคาร และเริ่มก่อสร้างในปี 1971 โดยบริษัทก่อสร้างชื่อ "Rad"

อย่างไรก็ตามมีความเคลือบแคลงใจและการคัดค้านโรงการตลอดการก่อสร้าง หนึ่งในเพื่อนร่วมงานไม่กี่คนที่สนับสนุนแนวคิดของมีโตรวิชคือสโตยัน มักซิมอฟิช (Stojan Maksimović) ผู้ซึ่งในภายหลังได้ออกแบบอาคารสำคัญอีกแห่งของเบลเกรด ซาวาเซนตาร์ การคัดค้านและต่อต้านโครงการดำเนินไปแม้แต่ภายในทศวรรษ 2010 ที่ซึ่งการ์ตูนล้อเลียนโดยอีโว กูชานิชเผยแพร่บนโปลิติกายังคงเป็นที่พูดถึงและถูกนำมาตีพิมพ์ใหม่อยู่เรื่อย ๆ การ์ตูนดังกล่าวเป็นภาพของตะแลงแกงตั้งอยู่ข้างอาคาร และตัวหนังสือเขียนว่า "ตะแลงแกงนี้เอาไว้แขวนใครหรอ? เอาไว้แขวนสถาปนิกไง!"

อ้างอิง
-------

1. 1 2 3 4  Daliborka Mučibabić (8 May 2019). "Архитекте траже заштиту Западне капије" [Architects ask for the protection of the Western Gate]. *Politika* (ภาษาเซอร์เบีย). p. 15.
2. ↑  Tamara Marinković-Radošević (2007). *Beograd - plan i vodič*. Belgrade: Geokarta. ISBN 86-459-0006-8.
3. ↑  *Beograd - plan grada*. Smedrevska Palanka: M@gic M@p. 2006. ISBN 86-83501-53-1.
4. ↑  "Genex Tower, Belgrade". *EMPORIS*. สืบค้นเมื่อ 22 July 2017.
5. ↑  "Brutalist concrete of old Yugoslavia inspires new generation". *BBC News*. 28 January 2019. สืบค้นเมื่อ 13 October 2019.
6. 1 2 3  Daliborka Mučibabić (5 November 2021). "Urbani betonski svetionik postaje spomenik kulture" [Urban concrete lighthouse becomes cultural monument]. *Politika* (ภาษาเซอร์เบีย). p. 15.
7. ↑  Tamara Marinković-Radošević (2007). *Beograd - plan i vodič*. Belgrade: Geokarta. ISBN 86-459-0006-8.
8. ↑  *Beograd - plan grada*. Smedrevska Palanka: M@gic M@p. 2006. ISBN 86-83501-53-1.
9. 1 2  Dejan Aleksić (5 November 2017), "Loša izolacija, podzemne vode i manjak para i u "zlatno doba"" [Bad insulation, groundwater and lack of funds even in the "golden age"], *Politika* (ภาษาเซอร์เบีย)